De har kåret tusenårets vakreste kjærlighetssanger – er du enig?
Det er ingen ringere enn mediegiganten CNN som har påtatt seg oppgaven med å hjelpe folk til å komme i stemning (se hele listen nederst i saken). Alicia Keys, Norah Jones og Beyonce har æren av å toppe listen, som inneholder det «juryen» mener er dette tusenårets desidert beste romantiske sanger. Hvor mange som har stått for utvelgelsen, sies det ikke noe om. Men det er CNNs prisbelønte seniorreporter Brandon Griggs som har skrevet ned anbefalingene. «Hva som kjennetegner en god kjærlighetssang? Det er selvsagt opp til hver enkelt lytter å avgjøre. Nesten hver eneste låt kan bli en kjærlighetssang hvis den bringer frem følelsesladde minner om en vi elsker, eller elsket», skriver han og poengterer at kjærlighet er det temaet som i størst grad har inspirert låtskrivere gjennom alle tider. VG-kommentar: Løp og kjøp, det er valentinsdag Griggs minner også om at på ordet «love» er det hyppigst brukte ordet totalt i de 500 låtene som bladet Rolling Stone i 2011 kåret til tidenes beste. Skulle CNN inkludert forrige hundreår, ville Whitney Houstons versjon av Dolly partons «I Will Always Love You» hatt selvskreven plass på rangeringen, forklarer Griggs, som beskrives som ekspert på kunst, kultur og digitalteknikk. Men her er det alts ikke tatt med låter som er eldre enn 15 år. 2004, 2011, 2012 og 2016 er de eneste årene som ifølge CNN ikke har kommet opp med gode nok låter til å kvalifisere på en plass på listen. Til gjengjeld har 2003, 2005, 2008, 2010 og 2014 flere kandidater hver. Griggs har begrunnet alle låtvalgene. I Norge er det forresten ikke bare valentinsdagen som feires i dag. Det hører med til sjeldenhetene at anledningene «kolliderer», men i dag er det også morsdag her hjemme. Desto bedre grunn, kanskje, for å finne frem musikalske godbiter. Valentinsdag: Send en hilsen her Morsdag: Noe du gjerne vil si? Er du enig? Hva synes du om lista? Hvilke låter savner du? Kjør debatt og si din mening om valentinsdagen og morsdagen i kommentarfeltet under artikkelen. Klikk på rødlenkene for å se musikkvideoene på YouTube: «Fallin» – Alicia Keys (2001) «Come Away With Me» – Norah Jones (2002) «Crazy in Love» – Beyonce (2003) «Maps» – Yeah Yeah Yeahs (2003) «First Day of My Life» – Bright Eyes (2005) «We Belong Together» – Mariah Carey(2005) «Chasing Cars» – Snow Patrol (2006) «Falling Slowly» – The Swell Season (2007) «You Belong With Me» – Taylor Swift (2008) «Make You Feel My Love» – Adele (2008) «Need You Now» – Lady Antebellum (2009) «Home» – Edward Sharpe and the Magnetic Zeros (2010) «Just the Way You Are» – Bruno Mars (2010) «All of Me» – John Legend (2013) «Stay With Me» – Sam Smith (2014) «Thinking Out Loud» – Ed Sheeran (2014) Trenger du tips til romantiske filmer? Kanskje du finner noen her?
Trenger du tips til romantiske låter å sprite opp valentinsdagen med, er sannsynligheten stor for at du finner noe her.